# Beredskapsplan for Norges Bygdeungdomslag

Vedtatt av representantskapet første gang 2017. Revideres av representantskapet.

## Innledning

Denne beredskapsplanen er utarbeidet av NBUs sentralstyre i samarbeid med vaktlederkollegiet. Den er utarbeidet for å kunne brukes av alle ledd i organisasjonen, på alle arrangement. På sentrale arrangement blir denne beredskapsplanen komplettert med en egen arrangementsspesifikk beredskapsplan.

Det er NBUs representantskap som vedtar endringer i beredskapsplanen.

## Komplementerende dokumenter

Ordensreglement for Landsstevnet

Ordensreglement for Høstarrangementet

Tiltakskort for ulike hendelser

Dokumentene fås tilsendt ved henvendelse til NBU-kontoret.

## Ansvarsfordeling

Generalsekretær har øverste beredskapsansvar i NBU, og leder en eventuell krisestab hvis annet ikke er avtalt. Krisehåndtering skal i all hovedsak følge administrativ linje. Ved lokale og regionale arrangement, og hvor generalsekretær ikke er til stede, kan ansvaret delegeres.

Alle arrangement i NBU skal ha en hovedansvarlig, som er myndig, og som leder krisehåndtering fram til en eventuell krisestab tar over.

## Krisestab

Ved store krisesituasjoner settes det ned en krisestab. Hovedansvarlig for arrangementet avgjør om det skal settes krisestab.

Følgende roller skal være fylt i krisestaben:

* Kriseleder. Er i de fleste tilfeller generalsekretær eller hovedansvarlig for arrangementet.
* Kommunikasjonsansvarlig. Intern og ekstern kommunikasjon kan deles i to hvis nødvendig
* Loggfører
* *I tillegg kaller kriseleder inn de personer han/hun finner formålstjenlig. Slike roller kan være operativ leder på skadested, kontaktperson til offentlig myndighet, pårørendekontakt etc. På Landsstevnet og Høstarrangementet deltar vaktleder i krisestaben som operativ leder.*

## Instruks for kriseleder

Kriseleder har alle fullmakter når krisestab er satt, og har myndighet til å delegere oppgaver.

Kriseleder skal:

* Samle krisestab og gi instrukser til denne
* Starte loggføring
* Sørge for sikring av skadested og igangsette tiltak for å minimere omfanget av krisen
* Kalle inn til debrief i etterkant av hendelsen
* Følge opp medlemmer og deltakere i etterkant

Ved dødsfall eller svært alvorlig skade er myndighetene ansvarlig for informasjonen, dette skal ikke gå via kontaktperson på hjemstedet/i Norge. I slike situasjoner kan følgende setning måtte brukes "Det har skjedd en alvorlig ulykke. Jeg kan dessverre ikke si mer nå", selv om du vet at noen er død og hvem det er. Dødsmelding skjer alltid gjennom politi/prest.

###

## Instruks for kommunikasjonsansvarlig

Samtidig med den faktiske krisen oppstår det også en informasjonskrise. Det vil være behov for å minimere både den faktiske krisen og å møte behovet for informasjon, både internt og eksternt.

Kommunikasjonsansvarlig skal:

* Delta i krisestab
* Gi informasjon til deltakere på arrangementet
* Gi pårørendeinformasjon
* Skrive pressemeldinger og gi ekstern informasjon

Prinsipper for mediehåndtering

* Ved nasjonale kriser er det kun styreleder eller generalsekretær som uttaler seg på vegne av NBU
* All informasjon som gis skal være korrekt
* Ikke spekuler i årsak til ulykke, skyldspørsmål eller omfang. Det er politiets oppgave
* Vi skal IKKE offentliggjøre navn på forulykkede eller skadde, dette er politiets oppgave
* Informasjon gis fortløpende til presse og involverte
* Vær, så langt det går, første kilde til informasjon

## Kriseledelse i møteform

1. Situasjonsoversikt: Hva har skjedd? Når? Hvor? Hvem er involvert?
2. Worst-case: Hva er potensiale/verst tenkelig scenario?
3. Samarbeidspartnere og interessenter: Eier vi krisen, eller er det andre som leder? Hvem er da eier og har vi samarbeid med dem?
4. Ansvarsfordeling: Hvilket ansvar har vi ovenfor hver av interessentene?
5. Hvilke ressurser har vi tilgjengelig – og hvilke ressurser trenger vi
6. Tiltak/beslutninger: Hva skal iverksettes nå – og hva kan vente
7. Fordeling av oppgaver
8. Neste møte

## Varsling

*Viktige telefonnumre*

|  |  |
| --- | --- |
|  | Telefonnummer |
| Brann | 110 |
| Politi | 112 |
| Ambulanse | 113 |
| Legevakt | 116 117 |
| NBU-kontoret | 22 05 48 00 |
| Politi, ikke øyeblikkelig hjelp | 02800 |

Ved *krisesituasjoner på lokale og regionale arrangement* skal følgende personer varsles. Hendelsens omfang avgjør hvor tidlig man må varsle. Alvorlige kriser varsles øyeblikkelig, mindre alvorlige hendelser kan vente til neste arbeidsdag. Hvis du ikke får tak i en person, gå videre på lista. Fortsett å ringe til alle har fått beskjed.

|  |  |  |
| --- | --- | --- |
| Navn | Rolle | Telefonnummer |
|  | **Lokallagsleder** |  |
|  | **Fylkesleder** |  |
| Henrik Nordtun Gjertsen | **Styreleder** | 48 23 45 66 |
| Andrine Snopestad | **Generalsekretær** | 90 67 25 78 |

Ved *nasjonale kriser og kriser/hendelser av et visst omfang på sentrale arrangement* skal følgende personer varsles umiddelbart. Hvis du ikke får tak i en person, gå videre på lista. Fortsett å ringe til alle har fått beskjed.

|  |  |  |
| --- | --- | --- |
| Navn | Rolle | Telefonnummer |
| Henrik Nordtun Gjertsen | **Styreleder** | 48 23 45 66 |
| Andrine Snopestad | **Generalsekretær** | 90 67 25 78 |
|  | **Leder i hovedkomiteen** |  |